b'\n_START_ARTICLE_\nFrans Sammut\n_START_SECTION_\n\xc5\xbdivljenje\n_START_PARAGRAPH_\nFrans Sammut se je rodil v kraju Zebbug na Malti. Obiskoval je v osnovno \xc5\xa1olo v Zebbugu, St. Aloysius College (internat za de\xc4\x8dke), u\xc4\x8ditelji\xc5\xa1\xc4\x8de St. Michael, univerzo na Malti (diploma iz teologije, magisterij iz pedago\xc5\xa1kih znanosti) in univerzo v Perugi (diploma iz pou\xc4\x8devanja italijan\xc5\xa1\xc4\x8dine za tujce)._NEWLINE_Uveljavljati se je za\xc4\x8del v poznih \xc5\xa1estdesetih letih prej\xc5\xa1njega stoletja, ko je soustanovil gibanje Moviment Qawmien Letterarju (gibanje za literarno o\xc5\xbeivitev). Kasneje je bil sekretar malte\xc5\xa1ke jezikovne akademije (Akkademja tal-Malti). _NEWLINE_Leta 2010 je bil izvoljen za \xc4\x8dlana mednarodnega napoleonskega zdru\xc5\xbeenja._NEWLINE_Svojo kariero je zaklju\xc4\x8dil v \xc5\xa1olstvu kot ravnatelj, med letoma 1996 in 1998 pa je bil svetovalec za kulturo malte\xc5\xa1kega predsednika vlade. Poro\xc4\x8den je bil s Catherine Cachia. Imel je dva sinova, Marka in Jean-Pierra.\n_START_SECTION_\nPoslednje besede\n_START_PARAGRAPH_\nZnamenite poslednje besede Fransa Sammuta so bile: \xe2\x80\x9e\xc5\xbdena in jaz bi morala iti v Jeruzalem, vendar mislim, da se je na\xc4\x8drt spremenil. Zdaj odhajam v nebe\xc5\xa1ki Jeruzalem.\xe2\x80\x9c_NEWLINE_Serracino Inglott se je tako odzval na te besede: \xe2\x80\x9eTedaj sem spoznal, da so v\xc4\x8dasih solze in smeh zamenljive.\xe2\x80\x9c'